Ματτάις Κοκ

Ο Ματτάις Κοκ ή Ματτάις Βέλλενς ντε Κοκ (φλαμανδικά: Matthys Cock ή Matthijs Wellens de Cock (περ. 1505 – 1548) ήταν Φλαμανδός ζωγράφος τοπίων και σχεδιαστής.

Βιογραφία
Ο Ματτάις γεννήθηκε στην Αμβέρσα σε οικογένεια καλλιτεχνών. Πατέρα του ήταν ο ζωγράφος από το Λέιντεν Γιαν Βέλλενς ντε Κοκ (1490-1527) και ο μικρότερος αδελφός του, Χιερόνυμους Κοκ ήταν διάσημος χαράκτης και εκδότης. Είναι πιθανόν ο Ματτάις να πραγματοποίησε ταξίδι στην Ιταλία.

Καταγράφεται ως "Δάσκαλος" στη Συντεχνία του Αγίου Λουκά της Αμβέρσας το 1540 Μαθητές του διετέλεσαν ο ανεψιός του Βίλλεμ φαν Σάντφοορτ, ο Γιάκομπ Χρίμμερ και ο Γιαν Καϊνόογκε.Matthijs Cock στο Ολλανδικό Ίδρυμα Ιστορίας της Τέχνης 

Πορτρέτο του Ματτάις Κοκ περιλήφθηκε στη συλλογή πορτρέτων των πρώιμων Φλαμανδών ζωγράφων, που έφερε τον τίτλοPictorum aliquot celebrium Germaniae inferioris effigies του 1572, μαζί με ποίημα σχετικά με τα τοπία του, από τον Ντομίνικους Λαμψόνιους.

Έργο
Μόνον ένας πίνακας ενός τοπίου φτιαγμένος από αυτόν είναι γνωστός. Ο ίδιος είναι περισσότερο γνωστός για τα σχέδια τοπίων που φιλοτέχνησε. Ο μικρότερος αδελφός του, Χιερόνυμους, δημιούργησε 13 χαρακτικά από σχέδιά του και τα εξέδωσε το 1558 με τον τίτλο "Τοπία με Βιβλικές και Μυθολογικές Σκηνές".Hans Devisscher and Timothy Riggs. "Cock." Grove Art Online. Oxford Art Online. Oxford University Press. Web. 14 Jun. 2014Larry Silver, 'Peasant Scenes and Landscapes: The Rise of Pictorial Genres in the Antwerp Art Market', University of Pennsylvania Press, 31 Jan, 2012, p. 6Οι αρχικοί τίτλοι στα λατινικά και στα φλαμανδικά είναι: Variae variarum regionum typographicae adumbrationes, in publicum pictorum usum a Hieronymo Cock delineatae, in aes incisae, et aeditae.  Veelderleye ordinantien van lantschappen, met fyne historien daer in gheordineert, wt den ouden ende nieuwen testamente, ende sommighe lustighe poeteryen, seer bequaem voer Schilders, ende andere liefhebbers der consten : nu eerst nieu in de printe ghebracht, ende gemaect by Ieronumus Cock Schilder : men salse vinden. 

Από άποψη τοπιογραφίας, ο Ματτάις, με τα σχέδια που φιλοτέχνησε, αποτελεί τον συνδετικό κρίκο μεταξύ του Γιοάχιμ Πατινίρ και του Χέρρι μετ ντε Μπλες.Dictionnaire des peintres, sculpteurs, dessinateurs et graveurs, vol. 8, Gründ, 1999, 958 p. (ISBN 2700030184), σελ. 140

Ο πρώιμος βιογράφος Κάρελ φαν Μάντερ αναφέρει στο Schilderboeck του (= βιβλίο των ζωγράφων) του 1604 ότι ο Κοκ ήταν ο πρώτος που έφερε στις Κάτω Χώρες τον τρόπο με τον οποίο ζωγράφιζαν τα τοπία στον Νότο. Τα τοπία του μαρτυρούν ότι είχε γνώση των έργων του Τιτσιάνο και του Βενετού σχεδιαστή Ντομένικο Καμπανιόλα. Ήταν ο πρώτος που ειδικεύτηκε στην απεικόνιση χωριών και "αποδράσεων" στην εξοχή.Leopoldine van Hogendorp Prosperetti, 'Landscape and Philosophy in the Art of Jan Brueghel the Elder (1568-1625)', Ashgate Publishing, Ltd., 2009, p. 106-107

Ο Ματτάις Κοκ έχει προταθεί ως ένας από τους πιθανούς σχεδιαστές του τετραδίου με σχέδια Errara sketchbook που βρίσκεται στα Βασιλικά Μουσεία Καλών Τεχνών του Βελγίου στις Βρυξέλλες, αλλά κάτι τέτοιο δεν γίνεται εν γένει αποδεκτό.Meester van het Errera-Schetsboek at the Netherlands Institute for Art History 

 Δείτε επίσης 
 Κατάλογος Φλαμανδών ζωγράφων

Παραπομπές

Βιβλιογραφία





Εξωτερικοί σύνδεσμοι

Κατηγορία:Φλαμανδοί ζωγράφοι